Lėtinius skausmus dažniausiai išprovokuoja radikulopatijos ir miofascinis sindromas. Ilgą laiką kenčiant šias ligas lydintį skausmą, organizmas prie jo pripranta. Žmogaus nervų sistema tampa jautresnė tokiam skausmui, todėl jam atsirasti pakanka vis mažesnio dirgiklio – taip susiformuoja lėtinis skausmas. Invazinis skausmo gydymas ne tik numalšina nemalonius pojūčius, bet ir padeda organizmui susigrąžinti pusiausvyrą, panaikinamas jo įsijautrinimas. Radikulopatija – daugumai gerai pažįstami radikulitiniai skausmai, miofascinis sindromas – lėtinis raumenų skausmas dėl raumenų pertempimo, atsiradusio dėl netaisyklingos laikysenos, stuburo iškrypimų ar kitų priežasčių. Lėtinis skausmas taip pat dažnai pasireiškia kaip neuralgija, kai skausmas kyla dėl tiesioginio nervo pažeidimo, pavyzdžiui, poherpetinės neuralgijos. Mūsų Centre kompleksiškai gydome pirminę ligą ir jos sukeltą lėtinį skausmą. Mes panaikiname skausmą, pacientas atgauna judesių laisvę, bet reikia išgydyti ir skausmą išprovokavusią ligą. Pavyzdžiui, miofascinio sindromo atveju reikia atkurti raumenų įtampos balansą. Čia skausmo gydymo specialistui padeda reabilitologai, fizinės medicinos specialistai.